### A N U N Ţ

CONSILIUL JUDEŢEAN CLUJ organizează concurs de recrutare la sediul Direcției de Administrare a Domeniului Public și Privat al Județului Cluj din Cluj-Napoca, str. Alexandru Vaida Voevod nr. 55 în data de **12.01.2022, ora 9:30** proba practică şi interviul în termenul prevăzut de art. 24 alin. 5 din H.G.nr.286/2011 pentru ocuparea pe perioadă nedeterminată a următoarelor posturi contractuale vacante, de execuţie la Serviciul Operațional al Direcției de Administrare a Domeniului Public și Privat al Județului Cluj din cadrul aparatului de specialitate al Consiliului Judeţean Cluj:

* **2 POSTURI – ȘOFER, treapta I**

La concursul organizat pentru ocuparea unui post vacant poate participa orice persoană care îndeplinește condițiile generale și condițiile specifice stabilite prin fișa postului.

**CONDIȚII GENERALE de ocupare a posturilor vacante:**

**a)** are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

**b)** cunoaște limba română, scris și vorbit;

**c)** are vârsta minimă reglementată de prevederile legale;

**d)** are capacitate deplină de exercițiu;

**e)** are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

**f)** îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

**g**) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

* **2 POSTURI – ȘOFER, treapta I**

CONDIȚII SPECIFICE de ocupare:

* + studii generale dovedite cu certificat de absolvire;
	+ permis de conducere categoriile B, BE, C, CE;
	+ disponibilitate pentru lucru peste programul normal;
	+ disponibilitate pentru lucru pe timpul nopții;
	+ disponibilitate pentru deplasări;
	+ vechimea în meserie de minim 3 ani.

**BIBLIOGRAFIE**

**I.** ORDONANŢĂ nr. 27 din 31 august 2011 privind transporturile rutiere, publicat în MONITORUL OFICIAL nr. 625 din 2 septembrie 2011, cu modificările și completările ulterioare, din care: - CAPITOLUL V Siguranță rutieră, SECŢIUNEA a 4-a Vehicule rutiere;

**II<LLNK810003072201000001>.** ORDONANŢĂ DE URGENŢĂ nr. 195 din 12 decembrie 2002 privind circulaţia pe drumurile publice, republicată în MONITORUL OFICIAL nr. 670 din 3 august 2006, cu modificările și completările ulterioare, din care: - CAP. V Reguli de circulaţie, SECŢIUNEA 1, Obligaţiile participanţilor la trafic.

**DOSARUL DE CONCURS** se depune în termen de 10 zile lucrătoare de la data afișării anunțului, **respectiv până în data de 14.12.2021, la sediul Consiliului Județean Cluj, camera 305 – Serviciul Resurse Umane, de luni până joi între orele 800-1500 și vineri între orele 800-1200.** Relaţii suplimentare se pot obţine la tel. 0372640025.

Conform prevederilor art. 6 din *Hotărârea de Guvern nr. 286/2011* *pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice,* cu modificările și completările ulterioare, pentru înscrierea la concurs candidații vor prezenta un dosar de concurs care va conține următoarele documente:

**a)** cerere de înscriere la concurs adresată conducătorului autorității sau instituției publice organizatoare;

**b)** copia actului de identitate sau orice alt document care atestă identitatea, potrivit legii, după caz;

**c)** copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

**d)** copia carnetului de muncă sau, după caz, a adeverinței care atestă vechimea în muncă, în meserie și/sau în specialitatea studiilor;

**e)** cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;

**f)** adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;

**g)** curriculum vitae;

**h)** copia certificatului de căsătorie și naștere pentru persoanele al căror nume s-a schimbat;

**i)** copie permis de conducere.

**j)** notă de informare și obținere acord în legătură cu prelucrarea datelor cu caracter personal în procesul de recrutare.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

**În cazul documentului prevăzut la litera e)**, candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, **are obligația de a completa dosarul de concurs cu originalul cazierului judiciar**, cel mai târziu până la data desfășurării primei probe a concursului.

**Actele prevăzute de la litera b) la d) și i)** vor fi prezentate și în original în vederea verificării conformității copiilor cu acestea.

**MĂSURI PRIVIND ACCESUL ÎN INSTITUȚIE**

Conform prevederilor legale, **IN VEDEREA DEPUNERII DOCUMENTELOR LA DOSARUL DE INSCRIERE LA CONCURS, accesul persoanelor**, în incinta instituției este permisă doar celor care fac dovada vaccinării împotriva virusului SARS-CoV-2 și pentru care au trecut 10 zile de la finalizarea schemei complete de vaccinare, care prezintă rezultatul negativ al unui test RTPCR pentru infecția cu virusul SARS-CoV-2 nu mai vechi de 72 de ore sau rezultatul negativ certificat al unui test antigen rapid pentru infecția cu virusul SARS-CoV-2 nu mai vechi de 48 de ore, respectiv care se află în perioada cuprinsă între a 15-a zi și a 180-a zi ulterioară confirmării infectării cu virusul SARS-CoV-2.

**TIPUL PROBELOR DE CONCURS:**

1. **Selecția dosarelor de înscriere** – prin care se verifică îndeplinirea condițiilor generale și specifice de participare în termenul prevăzut de art. 19 alin. 2 din HG nr. 286/2011;
2. **Proba practică** în data de **12.01.2022 ora 9:30**
3. **Interviul** - în termenul prevăzut de art. 24 alin. 5 din H.G.nr.286/2011.

Se pot prezenta la următoarea etapă numai candidații declarați admiși la etapa precedentă.

**Afișat în data de 26.11.2021, ora 8:00, la sediul și pe pagina de internet a CJC**

**Atașăm:**

* **Cerere de înscrire la concurs;**
* **Informare privind program prelungit;**
* **Formatul standard al adeverinţei, care atestă vechimea în muncă şi în specialitatea studiilor, dobândită după data de 01.01.2011, Anexa 2D la Hotărârea 611/2008;**
* **Notă de informare și obținere acord în legătură cu prelucrarea datelor cu caracter personal în procesul de recrutare.**